ຝ່າຍຕໍ່ຕ້ານປະທະກັນກັບ ຝ່າຍສະໜັບສະໜຸນ ລັດຖະບານ ໃນອິຣ່ານ
ໂທລະພາບແຫ່ງລັດອິຣ່ານ ກ່າວວ່າ ພວກຝ່າຍຄ້ານ ແລະພວກສະໜັບສະໜຸນ ລັດຖະບານປະທະກັນ ໃນພິທີສົ່ງສະການ.
ໂທລະພາບແຫ່ງລັດຂອງອິຣ່ານກ່າວວ່າ ພວກນັກເຄື່ອນ ໄຫວຝ່າຍຄ້ານແລະພວກຈົງຮັກພັກດີຕໍ່ລັດຖະບານໄດ້ ທໍາການຕໍ່ສູ້ກັນໃນພິທີໄວ້ອາໄລແຫ່ງນຶ່ງ ໃຫ້ແກ່ນັກສຶກ ສາຄົນນຶ່ງທີ່ໄດ້ເສຍຊີວິດໄປໃນລະຫວ່າງການປະທ້ວງຕໍ່ ຕ້ານລັດຖະບານໃນກຸງເຕຮະຣ່ານໃນຕົ້ນສັບປະດານີ້ ໂທລະພາບແຫ່ງລັດເວົ້າວ່າ ພວກກຸ່ມທີ່ເປັນປໍລະປັກໄດ້ ປະທະກັນໃນວັນພຸດມື້ນີ້ ທີ່ສະຖາບັນສິນລະປະມະຫາ ວິທະຍາໄລກຸງເຕຮະຣ່ານ ບ່ອນທີ່ກຳລັງມີພິທີໄວ້ອາໄລ ໃຫ້ແກ່ທ້າວ Sanee Zhaleh ນັກສຶກສາຢູ່ທີນັ້ນ ກຸ່ມ ຝ່າຍຄ້ານແລະລັດຖະບານຂອງອິຣ່ານຕ່າງກໍກ່າວຫາ ຊຶ່ງກັນແລະກັນວ່າ ເປັນຜູ້ສັງຫານທ້າວ Zhaleh ນັກສຶກສາຄົນນີ້ ເປັນນຶ່ງໃນບັນດາຜູ້ເສຍຊີວິດໄປ 2 ຄົນໃນວັນຈັນຜ່ານມານີ້ ໃນຂະນະທີ່ພວກເຈົ້າໜ້າທີ່ຕໍາຫລວດອິຣ່ານຂັບໄລ່ໃຫ້ພວກນັກເຄື່ອນໄຫວຊາວອິຣ່ານຫລາຍພັນຄົນແຕກສະຫລາຍໂຕໄປທີ່ພາກັນເດີນຂະບວນປະທ້ວງໃນຫລາຍຫົວເມືອງ ອັນເປັນການປະທ້ວງຕໍ່ຕ້ານລັດຖະບານຄັ້ງໃຫຍ່ທີ່ສຸດນັບແຕ່ປີ 2009 ເປັນຕົ້ນມາ ລາຍງານຂ່າວໂທລະພາບແຫ່ງລັດຂອງອິຣ່ານກ່າວວ່າ ພວກຈົງຮັກພັກດີຕໍ່ລັດຖະບານໄດ້ຂັບໄລ່ໃຫ້ພວກນັກເຄື່ອນໄຫວຝ່າຍຄ້ານອອກຈາກບ່ອນທໍາພິທີໄວ້ອາໄລໄປ ໂດຍພາກັນໂຮຮ້ອງຄໍາຂວັນຕ່າງໆຮຽກຮ້ອງໃຫ້ພວກກໍ່ຄວາມວຸ້ນວາຍຈົ່ງພິນາດ ຜູ້ນໍາຫົວປະຕິຮູບອິຣ່ານຄົນນຶ່ງທີ່ຈັດແຈງການປະທ້ວງຂຶ້ນໃນວັນຈັນຜ່ານມານີ້ກ່າວວ່າ ທ່ານບໍ່ຢ້ານຄໍາຮຽກຮ້ອງຕ່າງໆຂອງພວກສະມາຊິກສະພານິຕິບັນຍັດນິຍົມແນວທາງເດີມທີ່ຢາກໃຫ້ທ່ານປະເຊີນກັບການລົງໂທດປະຫານຊີວິດນັ້ນ ໃນຖະແຫລງການສະບັບນຶ່ງທາງ website ຂອງທ່ານໃນວັນພຸດມື້ນີ້ ທ່ານ Mehdi Karroubi ກ່າວວ່າ ທ່ານເຕັມໃຈທີ່ຈະປະເຊີນກັບເຫດການໃດໆກໍຕາມ ເພື່ອນໍາມາຊຶ່ງການປ່ຽນແປງດ້ານການເມືອງໃນອີຣ່ານນັ້ນ ກໍາລັງຮັກສາຄວາມປອດໄພຂອງອິຣ່ານປົກປ້ອງບໍ່ໃຫ້ທ່ານ Karroubi ແລະເພື່ອນຮ່ວມງານຈັດແຈງການປະທ້ວງຂຶ້ນອີກທ່ານນຶ່ງຄື ທ່ານ Mir Hossein Mousavi ເຂົ້າຮ່ວມໃນການຊຸມນຸມປະທ້ວງ ທີ່ພວກເຂົາເຈົ້າໄດ້ຮຽກຮ້ອງໃຫ້ມີຂຶ້ນເພື່ອສະແດງເຖິງຄວາມເປັນເອກກະພາບກັນກັບການລຸກຮືຂຶ້ນຕໍ່ຕ້ານພວກຜູ້ນໍາແບບຜະເດັດການຫວ່າງໄວໆມານີ້ທີ່ປະເທດ ອີຈິບແລະຕູນີເຊຍນັ້ນ ພວກສະມາຊິກສະພານິຍົມແນວທາງເດີມ 223 ທ່ານໄດ້ອອກຖະແຫລງການສະບັບນຶ່ງໃນວັນອັງຄານວານນີ້ ຮຽກຮອງໃຫ້ຜູ້ນໍາຝ່າຍຄ້ານທັງສອງທ່ານນີ້ ຖືກດໍາເນີນຄະດີໃນຂໍ້ຫາຖານກໍ່ຄວາມວຸ້ນວານຂຶ້ນ ອັນເປັນໂທດເຖິງຂັ້ນປະຫານຊີວິດໄດ້ນັ້ນ ປະທານາທິບໍດີ Mahmoud Ahmadinejad ແຫ່ງອິຣ່ານໃຫ້ຄໍາໝັ້ນສັນຍາວ່າ ພວກຈັດແຈງການປະທ້ວງຈະບໍ່ບັນລຸເປົ້າໝາຍຂອງພວກເຂົາເຈົ້າ ແລະທໍານາຍວ່າພວກເຂົາເຈົ້າຈະເຫັນ" ຂີ້ດິນກັບຄືນມາຖົມໜ້າເຂົາເຈົ້າ ”